《再和易后韵为前韵六首》
宋代·卫宗武

西风叶满庭，欹枕听鸣雨。
凄然百感生，愁绪未易数。
思昔咏干旌，良马素丝组。
今为白屋夫，低头拜官府。
犹喜七十公，可免差科苦。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。